สวัสดีคะ พอดีลูกชายเป็น G6PD แล้วกินมัลเบอร์รี่เข้าไป ทำให้เกิดอาการอาเจียน พออีกวันมีอาการเวียนหัว. และมีจ้ำแดงๆ ที่มือและขา. ไม่ทราบว่ามีวิธีรักษายังไงบ้างคะ
สวัสดีค่ะ โรค G6PD คือโรคที่เกิดจากเม็ดเลือดแดงแตกง่ายกว่าปกติ จัดเป็นโรคทางพันธุกรรมอย่างหนึ่ง จะมีอาการตั้งแต่ยังเด็ก ในทารกอาจมีอาการตัวเหลือง ตาเหลือง และเมื่อโตขึ้นอาจมีภาวะซีดหรือเหลืองเป็นครั้งคราวเมื่อเจ็บป่วย หรือได้รับสารบางอย่างที่กระตุ้นทำให้เม็ดเลือดแดงแตกอาหารและยาที่ควรหลีกเลี่ยงได้แก่ ถั่วปากอ้า พืชตระกูลถั่วที่มีผลเป็นฝัก เช่น ถั่วเหลือง ถั่วเขียว ถั่วฝักยาว ไวน์แดง บลูเบอร์รี่ การบูรและพิมเสน ยากลุ่ม NSAIDs (ยาต้านการอักเสบที่ไม่ใช่สเตียรอยด์) ยาแอสไพริน ยาปฏิชีวนะบางชนิด เช่น ยากลุ่มซัลฟา หรือไนโตรฟูแรนโทอิน และ ยาต้านมาเลเรียบางชนิด เช่น ควินิน หรือควินิดีน สารเคมีที่ควรหลีกเลี่ยงเช่นลูกเหม็น สีย้อมผ้า หรือสารหนูโดยหากได้รับอาหารหรือยาดังกล่าวไปในปริมาณมากพอ จะทำให้มีเม็ดเลือดแดงแตกได้ ส่วนมัลเบอร์รี่นี้อาจจะมีส่วนผสมที่คล้ายกับผลไม้กลุ่มบลูเบอร์รี่ได้เช่นกัน จึงควรรีบพาไปพบแพทย์เพื่อตรวจร่างกายและทำการรักษาอย่างเหมาะสมต่อไปค่ะ